Հունական քաղաքի մշակութային պատերն ամբողջական չի լինի, եթե չանդրադառնանք տոներին: Աթենքում մոտ 60 տոն էր նշվում, որոնցից մի քանիսը տևում էին մի քանի օր: Ամենակարևոր տոներն էին` Դիոնիսիին, Լենեյը և Մեծ Պանաֆինեան: Հենց տոնակատարությունների ժամանակ էր արտահայտվում հունական մշակույթի ընդհանուր բնութագիրը, ժողովրդավարությունն ու հին հույներին հատուկ մարտական ոգին, մյուսներին գերազանցելու ու դրանով կատարելության հասնելու ձգտումը: Տոնակատարությունները ներառում էին տարատեսակ մրցույթներ, զանգվածային պարեր, դրամատիկ ներկայացումներ: